《次韵汪翔甫和西城吕全州见过四首》
元代·方回

骤见累侯印，遄闻趣相装。
相期终古事，未用暂时香。
清论玉霏麈，高眠雷撼床。
前鱼又堪笑，红袖泣龙阳。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。